เยเมนเดือด กบฏ ฮูธิ ยึดทำเนียบฯ-ยิงปืนใหญ่ถล่มบ้านปธน.
สำนักข่าวต่างประเทศรายงานว่า กลุ่มกบฏมุสลิมชีอะห์หัวรุนแรง ฮูธิ (Houthi) ฉีกสัญญาหยุดยิงกับรัฐบาล ก่อนก่อเหตุบุกยึดทำเนียบประธานาธิบดีเยเมนในกรุงซานา และยิงปืนใหญ่โจมตีบ้านของประธานาธิบดี อับดุล รับบูห์ มานซูร์ ฮาดี ซึ่งอยู่ในเมืองหลวงแห่งนี้เช่นเดียวกัน โดยมีรายงานว่านายฮาดีอยู่ในบ้านด้วย แต่เจ้าหน้าที่ของเยเมนยืนยันว่า ประธานาธิบดีปลอดภัย,เมื่อวันอังคาร (20 ม.ค.) นักรบของกบฏ ฮูธิ บุกเขายึดทำเนียบประธานาธิบดีในกรุงซานา หลังจากต่อสู้กับเจ้าหน้าที่ความมั่นคงที่ทำหน้าที่คุ้มกันทำเนียบฯ โดยเจ้าหน้าที่เป็นฝ่ายยอมยกทำเนียบฯ ให้แก่นักรบฮูธิเอง หลังจากปะทะกันได้สักพักหนึ่ง,ต่อมานาง นาเดีย อัล-ชัคคาฟ รัฐมนตรีว่าการกระทรวงสารสนเทศ ระบุในทวิตเตอร์ส่วนตัวว่า บ้านของประธานาธิบดีถูกโจมตีด้วยปืนใหญ่อย่างรุนแรงจากกองกำลังติดอาวุธที่อยู่บนดาดฟ้าของอาคารที่อยู่ใกล้ๆ ขณะที่เจ้าหน้าที่รัฐบาลเยเมนผู้ไม่เปิดเผยนามรายหนึ่งระบุว่า ประธานาธิบดีฮาดีอยู่ภายในบ้านขณะเกิดการโจมตี แต่เขาปลอดภัย,ด้านนาย บัน คี-มูน เลขาธิการใหญ่องค์การสหประชาชาติ ซึ่งกำลังจัดประชุมพิเศษในเยเมน ออกมาประณามการปะทะกันครั้งล่าสุดระหว่างกบฏและกองทัพรัฐบาลเยเมน และเรียกร้องให้ทั้งสองฝ่ายยุติความเป็นศัตรูกัน และคืนความสงบแก่สังคมโดยทันที,เหตุปะทะล่าสุดเกิดขึ้นเพียงวันเดียว หลังจากกบฏฮูธิกับรัฐบาลบรรลุข้อตกลงหยุดยิงเมื่อวันจันทร์ (19 ม.ค.) หลังจากปะทะกันอย่างรุนแรงมาหลายวัน โดยฝ่ายฮูธิสัญญาว่าจะถอนกำลังออกจากกรุงซานา ขณะที่รัฐบาลก็สัญญาจะจัดตั้งรัฐบาลที่เป็นเอกภาพชุดใหม่ขึ้นมา,ทั้งนี้ กบฏฮูธิ นับถือศาสนาอิสลามนิกายชีอะห์สาย ไซดิซึม (ไซดิยา) ได้ก่อเหตุความรุนแรงมาตั้งแต่ปี 2004 เพื่อขยายสิทธิ์การปกครองตนเองของพวกเขาในจังหวัดซาดา ทางเหนือของเยเมน ซึ่งพวกเขาเข้าครอบครองในระหว่างการลุกฮือขับไล่อดีตประธานาธิบดี อาลี อับดุลเลาะห์ เซเลห์ ในการปฏิบัติอาหรับสปริงเมื่อปี 2011
กลุ่มกบฏ ฮูธิ ในเยเมน ก่อเหตุบุกยึดทำเนียบประธานาธิบดีในเมืองหลวงกรุงซานา และโจมตีบ้านของประธานาธิบดี แต่เจ้าหน้าที่ยืนยันว่าประธานาธิบดีฮาดี ปลอดภัย
กบฏ,มุสลิม,ชีอะห์,หัวรุนแรง,ฮูธิ,Houthi,หยุดยิง,ยึดทำเนียบ,ทำเนียบประธานาธิบดี,เยเมน,กรุงซานา,อับดุล รับบูห์ มานซูร์ ฮาดี,ข่าวต่างประเทศ